Document ID: 32009D0780

DECIZIA COMISIEI
din 22 octombrie 2009
de stabilire a sumelor nete care rezultă din aplicarea modulării voluntare în Portugalia pentru anii calendaristici 2010, 2011 și 2012
[notificată cu numărul C(2009) 8031]
(Numai textul în limba portugheză este autentic)
(2009/780/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 378/2007 al Consiliului din 27 martie 2007 de stabilire a normelor pentru modularea voluntară a plăților directe prevăzute de Regulamentul (CE) nr. 1782/2003 de stabilire a normelor comune pentru schemele de sprijin direct în cadrul politicii agricole comune și de stabilire a anumitor scheme de sprijin pentru agricultori și de modificare a Regulamentului (CE) nr. 1290/2005 (1), în special articolul 4 alineatul (1),
întrucât:
(1)
Decizia 2008/788/CE a Comisiei (2) stabilește sumele nete care rezultă din aplicarea modulării voluntare în Portugalia pentru anii calendaristici 2009-2012.
(2)
Portugalia a comunicat Comisiei că, date fiind dificultățile neprevăzute cauzate de actuala criză economică în sectorul agricol și impactul negativ asupra situației economice a fermierilor, a decis să nu aplice modularea voluntară în anul calendaristic 2009. Portugalia a decis să rețină procentajul național unic de modulare voluntară de 10 % pentru anii calendaristici 2010, 2011 și 2012.
(3)
Prin urmare, din rațiuni de claritate, este necesară abrogarea și înlocuirea Deciziei 2008/788/CE,
ADOPTĂ PREZENTA DECIZIE:
Articolul 1
Sumele nete care rezultă din aplicarea modulării voluntare în Portugalia pentru anii calendaristici 2010, 2011 și 2012 sunt următoarele:
(milioane EUR)
2010
2011
2012
29,0
25,0
21,0
Articolul 2
Decizia 2008/788/CE se abrogă.
Articolul 3
Prezenta decizie se aplică începând cu exercițiul bugetar 2011.
Articolul 4
Prezenta decizie se adresează Republicii Portugheze.
Adoptată la Bruxelles, 22 octombrie 2009.

Labels: 18
19
5
6